[pic] | EUROOPAN YHTEISÖJEN KOMISSIO | Bryssel 12.9.2005 KOM(2005) 433 lopullinen 2005/0174 (ACC) Ehdotus NEUVOSTON ASETUS banaaneista kannettavista tulleista (komission esittämä) PERUSTELUT 1. Banaanialan yhteisestä markkinajärjestelystä 13 päivänä helmikuuta 1993 annetussa neuvoston asetuksessa (ETY) N:o 404/93 säädetään banaanien tuontiin sovellettavan pelkästään tulliin perustuvan järjestelmän voimaantulosta viimeistään 1. tammikuuta 2006. 2. Neuvosto valtuutti 12. heinäkuuta 2004 komission ilmoittamaan WTO:lle, että Euroopan yhteisö aikoi muuttaa alanimikkeeseen 0803 00 19 kuuluvia tuotteita (banaanit) koskevat myönnytykset, jotka mainitaan vuoden 1994 GATT-sopimuksen liitteenä olevassa Euroopan yhteisön luettelossa CXL GATT-sopimuksen XXVIII artiklan mukaisesti. Euroopan yhteisö ilmoitti 15. heinäkuuta 2004 WTO:lle aikeestaan muuttaa eräitä EY:n luettelossa CXL mainittuja myönnytyksiä. Komissio on käynyt neuvotteluja perustamissopimuksen 133 artiklalla perustettua komiteaa sekä maatalouden erityiskomiteaa kuullen ja neuvoston antamien neuvotteluohjeiden mukaisesti. 3. Komissio on neuvotellut alanimikkeeseen 0803 00 19 kuuluvien tuotteiden (banaanien) tärkeimpien toimittajien, Ecuadorin ja Panaman kanssa sekä niiden merkittävien toimittajien, Kolumbian ja Costa Rican kanssa. Marraskuun 14. päivänä 2001 pidetyn Euroopan yhteisöjä ja AKT-EY-kumppanuussopimusta käsitelleen ministerikokouksen tekemän päätöksen liitteen nojalla komissio on neuvotellut myös muiden WTO:n jäsenten kanssa. 4. Pyrkimyksistään huolimatta komissio ei päässyt XXVIII artiklan mukaisesti hyväksyttävissä olevaan sopimukseen asianomaisten WTO:n jäsenten kanssa. 5. Euroopan yhteisö ilmoitti WTO:lle 31. tammikuuta 2005 aikovansa korvata alanimikkeeseen 0803 00 19 kuuluvien tuotteiden (banaanien) myönnytykset sidotulla tullilla, jonka suuruus on 230 euroa/tonni. 6. Välimiesmenettely, josta säädetään 14. marraskuuta 2001 pidetyn ministerikokouksen tekemän päätöksen liitteessä, aloitettiin 30. maaliskuuta 2005. Elokuun 1. päivänä 2005 annetussa välitystuomiossa todettiin, että EY:n ehdottama 230 euroa/tonni oleva suosituimmuustulli ei vastannut edellä mainitun liitteen säännöksiä, koska sen tuloksena ei voitaisi ylläpitää vähintään tämänhetkistä suosituimmuuskohteluun oikeutettujen tavarantoimittajien täyttä pääsyä markkinoille. 7. Komissio on tarkastellut EY:n ehdotusta uudelleen välimiehen huomioiden perusteella. 8. Jotta eräisiin EY:n luettelossa CXL oleviin banaaneja koskeviin myönnytyksiin voitaisiin tehdä muutoksia ennen 1. tammikuuta 2006, tässä ehdotuksessa pyydetään, että neuvosto vahvistaa uuden tullin CN-koodiin 0803 00 19 kuuluville tuotteille (banaanit) sekä AKT-maista peräisin oleviin banaaneihin sovellettavan tullittoman tariffikiintiön. 9. Kyseisen tariffikiintiön hallinnoimiseksi komissio aikoo säilyttää perinteisten kauppavirtojen huomioon ottamiseen perustuvan menetelmän (perinteiset/uudet tuojat), sellaisena kuin sitä sovelletaan nykyisellään asetuksen (ETY) N:o 404/93 18 artiklassa säädetystä C-kiintiöstä kannettavaan tulliin, jossa muille kuin perinteisille toimijoille on varattu 18 prosentin osuus. 2005/0174 (ACC) Ehdotus NEUVOSTON ASETUS banaaneista kannettavista tulleista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: 1. Banaanialan yhteisestä markkinajärjestelystä 13 päivänä helmikuuta 1993 annetussa neuvoston asetuksessa (ETY) N:o 404/93[1] säädetään banaanien tuontiin sovellettavan pelkästään tulliin perustuvan järjestelmän voimaantulosta viimeistään 1 päivänä tammikuuta 2006. 2. Neuvosto valtuutti 12 päivänä heinäkuuta 2004 komission aloittamaan vuoden 1994 GATT-sopimuksen XXVIII artiklan mukaiset neuvottelut eräiden banaaneja koskevien myönnytysten muuttamiseksi. Euroopan yhteisö ilmoitti 15 päivänä heinäkuuta 2004 WTO:lle aikeestaan muuttaa EY:n luettelossa CXL mainittuja, alanimikkeeseen 0803 00 19 kuuluvia tuotteita (banaaneja) koskevia myönnytyksiä. Komissio on käynyt neuvotteluja perustamissopimuksen 133 artiklalla perustettua komiteaa sekä maatalouden erityiskomiteaa kuullen ja neuvoston antamien neuvotteluohjeiden mukaisesti. 3. Komissio ei ole saanut neuvoteltua hyväksyttävää sopimusta HS:n alanimikkeeseen 0803 00 19 kuuluvien tuotteiden (banaanien) tärkeimpien toimittajien, Ecuadorin ja Panaman kanssa eikä niiden merkittävien toimittajien, Kolumbian ja Costa Rican kanssa. Marraskuun 14 päivänä 2001 pidetyn Euroopan yhteisöjä ja AKT-EY-kumppanuussopimusta käsitelleen ministerikokouksen tekemän päätöksen liitteen nojalla komissio on neuvotellut myös muiden WTO:n jäsenten kanssa. Neuvotteluissa ei päästy hyväksyttävään sopimukseen. 4. Euroopan yhteisö ilmoitti WTO:lle 31 päivänä tammikuuta 2005 aikovansa korvata alanimikkeeseen 0803 00 19 kuuluvien tuotteiden (banaanien) myönnytykset sidotulla tullilla, jonka suuruus on 230 euroa/tonni. 5. Päätöksen liitteessä vahvistettu välimiesmenettely aloitettiin 30 päivänä maaliskuuta 2005. Elokuun 1 päivänä 2005 annetussa välitystuomiossa todettiin, että EY:n ehdottama 230 euroa/tonni oleva suosituimmuustulli ei vastannut edellä mainitun liitteen säännöksiä, koska sen tuloksena ei voitaisi ylläpitää vähintään tämänhetkistä suosituimmuuskohteluun oikeutettujen tavarantoimittajien täyttä pääsyä markkinoille. 6. Komissio on tarkastellut EY:n ehdotusta uudelleen välimiehen huomioiden perusteella. 7. Jotta EY:n luettelossa CXL mainittuihin eräisiin banaaneja koskeviin myönnytyksiin voitaisiin tehdä muutoksia ennen 1 päivää tammikuuta 2006, banaaneille olisi vahvistettava uusi tulli. Samaan aikaan olisi avattava tariffikiintiö myös AKT-maista peräisin oleville banaaneille AKT-EY-kumppanuussopimuksessa mainittujen EY:n sitoumusten mukaisesti. 8. Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[2] mukaisesti, ON ANTANUT TÄMÄN ASETUKSEN: 1 artikla 1. Banaanien (CN-koodi 0803 00 19) tulliksi vahvistetaan 1 päivästä tammikuuta 2006 187 euroa/tonni. 2. Kunkin vuoden 1 päivänä tammikuuta, alkaen 1 päivästä tammikuuta 2006, avataan tulliton 775 000 tonnia nettopainoltaan oleva yksipuolinen tariffikiintiö AKT-maista peräisin olevien banaanien (CN-koodi 0803 00 19) tuontia varten. 2 artikla Tämän asetuksen täytäntöönpanoa koskevat yksityiskohtaiset säännöt annetaan 3 artiklan 2 kohdassa tarkoitettua menettelyä noudattaen. 3 artikla 1. Komissiota avustaa asetuksen (EY) N:o 404/93 27 artiklalla perustettu banaanien hallintokomitea. 2. Tähän kohtaan viitattaessa sovelletaan päätöksen 1999/468/EY 4 ja 7 artiklaa. Päätöksen 1999/468/EY 4 artiklan 3 kohdassa säädetyksi määräajaksi vahvistetaan yksi kuukausi. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI Ehdotus: neuvoston asetus banaaneista kannettavista tulleista 2. BUDJETTIKOHDAT LUKU 10 – Momentti 1000: Euroopan yhteisöjen toimielinten osana yhteistä maatalouspolitiikkaa vahvistamat, muiden kuin jäsenvaltioiden kanssa käytävässä kaupassa sovellettavat maatalousmaksut. Kyseiseksi vuodeksi arvioitu määrä: 763,4 milj. euroa – B 2006. 3. RAHOITUSVAIKUTUKSET ( Ehdotuksella ei ole rahoitusvaikutuksia X Ehdotuksella ei ole rahoitusvaikutuksia menoihin mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) | Budjettikohta | Tulot [3] | 12 kk:n jakso, joka alkaa pp/kk/vvvv | Vuosi 2005 | Momentti … | Vaikutukset omiin varoihin | – | – | Momentti … | Vaikutukset omiin varoihin | – | – | 2006 ja sitä seuraavat vuodet | Momentti 1000 | + 277,2 milj. euroa | Momentti … | 4. PETOSTENTORJUNTA Ehdotukseen ei liity lisä- tai erityistoimenpiteitä. 5. MUUT HUOMAUTUKSET Ehdotetun tuontitullin vaikutus on menojen kannalta neutraali suhteessa nykyiseen markkinoiden tasapainoon. Sen ei pitäisi muuttaa merkittävästi banaanin maailmanmarkkinahintoja. Näin ollen tässä vaiheessa voidaan arvioida, että perinteisiä kausivaihteluita lukuun ottamatta tuontitullilla ei ole merkittävää vaikutusta yhteisön tuottajille maksettavan tasaustuen tasoon. [1] EYVL L 47, 25.2.1993, s. 1. Asetus sellaisena kuin se on viimeksi muutettuna Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjalla (EUVL L 236, 23.9.2003, s. 33). [2] EYVL L 184, 17.7.1999, s. 23. [3] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.